EUs politiakademi

EUs politiakademi, Cepol (engelsk: The European Union Agency for Law Enforcement Training, dansk: Den Europæiske Unions Agentur for Uddannelse inden for Retshåndhævelse) tidligere Det europeiske politiakademi, er et byrå i EU, med hovedkontor i Budapest. Cepols oppgave er å utvikle, gjennomføre og koordinere utdannelser innenfor rettshåndhevelse og kriminalitetsforebygging.

Historie 
Cepol ble stiftet i 2000 som Det europeiske politiakademi. Det fikk i 2005 og 2015 nye rettslige grunnlag ved nye forordninger, og skiftet i 2015 navn til det nåværende. Cepol fikk i 2000 hovedkontor i Bramshill i Storbritannia og flyttet i 2014 til Budapest.

Organisasjon 
Cepol ledes av en administrerende direktør, som er ansvarlig overfor et styre. Styret består av representanter fra EUs medlemsland, med unntak for Danmark og Storbritannia, og Europakommisjonen. Styret møtes minst to ganger om året.  

Norge deltar i Cepol ved at Politihøgskolen er del av byråets nettverk av utdannelsesinstitusjoner.

Referanser

Eksterne lenker 
 

Den europeiske unions byråer
Etableringer i 2000
2000 i Europa